EH Bildu talde parlamentarioari atxikitako foru parlamentari Maiorga Ramírez jaunak galdera idatzia egin du (10-22/PES-00192), zeinaren bidez eskatu baitu ***1995etik gaur arte Kultura Departamentuak Ondare Historikoaren arloan hartu dituen erabakien eta egin dituen txostenen aurka bideratu diren jardun judizialen zerrenda***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Eristainen dagoen Andre Maria eliza ondasun inbentariatuaren inguruaren mugaketaren aurkako demanda baino ez dago. Epaia demandatzailearen aldekoa izan zen.

Zehazki, Nafarroako Justizia Auzitegi Nagusiko Administrazioarekiko Auzien Salak 2018ko maiatzaren 10ean emandako epaian hau adierazi zen: “Aurkeztutako administrazioarekiko auzi-errekurtso hau baiesten dugu eta Nafarroako Gobernuko Kultura, Kirol eta Gazteriako kontseilariaren urtarrilaren 12ko 12/2017 Foru Agindua baliogabetzen dugu, ordenamendu juridikoaren kontrakoa delako, babestutako higiezinaren ingurua sortzen duten eta finka mugakideei determinazioak ezartzen dizkieten ebazpenak berresten baititu”.

Horrez gainera, auzitegiek eskatuta, Ondare Historikoaren Zerbitzuak peritu-txostenak idatzi ditu, eta, noizbait, beharrezkoa izan da peritu edo lekuko gisa agertzea prozesu judizialetan.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2022ko uztailaren 29an

Kultura eta Kiroleko kontseilaria: Rebeca Esnaola Bermejo